岳陽市

岳陽，古之巴陵縣也，今屬湖南省。西飲洞庭，東倚羅霄，南鄰長沙，江水迴環於北。方萬四千九百公里，口五百四十萬有奇。 沿革 夏商為三苗之域。春秋之末，楚遷糜、羅國于此，築西糜城，為建城之始也。秦屬長沙郡之羅縣，漢隸長沙國、長沙郡。孫吳置漢昌郡于今之平江，始建郡，後魯肅築巴丘城。傳巴丘城之閱兵樓乃岳陽樓之始也。 晉太康元年，析長沙郡下雋縣置巴陵縣，乃齊巴陵郡、隋巴州、宋岳州、元岳州路、清岳州府之治所也。 民國二年，廢府存縣，改巴陵縣為岳陽縣。中華人民共和國立，岳陽隸湘潭專區。一九六四年設岳陽專區，一九八六年改岳陽市。 它典 岳陽市政府